OBRAZAC IZVJEŠĆA O PROVEDENOM SAVJETOVANJU

|  |
| --- |
|  **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| **Naziv akta/dokumenta za koji je provedeno savjetovanje:** | Nacrt Odluke o komunalnom redu |
| **Naziv tijela nadležnog za izradu nacrta / provedbu savjetovanja** | Grad DubrovnikUpravni odjel za komunalne djelatnosti i mjesnu samoupravu |
| **Cilj i glavne teme savjetovanja** | Cilj savjetovanja je uključivanje zainteresirane javnosti te dobivanje povratnih informacija na predložene odredbe nacrta Odluke o komunalnom redu. |
| **Objava dokumenta za savjetovanje** | Poveznica na objavljeno savjetovanjehttps://www.dubrovnik.hr/savjetovanje-s-javnoscu |
| **Razdoblje provedbe savjetovanja** | Internetsko savjetovanje sa zainteresiranom javnošću provedeno je u razdoblju od 6. studenog do 6. prosinca 2019. |
| **Pregled osnovnih pokazatelja uključenosti savjetovanja s javnošću** | U postupku javnog savjetovanja pristiglo je ukupno 5 prijedloga odnosno mišljenja od strane 5 sudionika.Obzirom na sudionike od ukupnog broja, u savjetovanju s javnošću sudjelovao je 1 Gradski kotar, 2 upravna tijela, 1 trgovačko društvo i 1 zavod.Od ukupno podnesenih prijedloga i mišljenja pristiglo je 2 načelna mišljenja i 31 pojedinačni prijedlog.Od pristiglih prijedloga prihvaćeno je 7, a 26 prijedloga nije prihvaćeno. |

|  |  |  |  |  |
| --- | --- | --- | --- | --- |
| **R.br.** | **Naziv sudionika**  | **Članak ili drugi dio nacrta na koji se odnosi prijedlog ili mišljenje** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Grad Dubrovnik,Upravni odjel za turizam, gospodarstvo i more | Načelni prijedlog,članci 181. i 214.  | „Ovim putem predlažemo da se u nacrt Odluke o komunalnom redu u dijelu koji se odnosi na kioske, uvrste i montažni objekti do 15m2, a sve u svrhu obavljanja djelatnosti ugostiteljstva i trgovine u okviru provođenja postupka koncesijskog odobrenja. Navedene djelatnosti kao takve se nalaze u Uredbi o postupku davanja koncesijskog odobrenja na pomorskom dobru (NN br. 36/04,63/08, 133/13 i 63/14) - tablica 2, a sukladno i Pravilniku o jednostavnim građevinama i radovima (NN br. 101/07, 93/08 i 21/09).Sukladno prethodno navedenom, predlažemo nadopuniti članak 181. stavak 3. nacrta Odluke o komunalnom redu, na način da se uvrste i montažni objekti do 15m2 iza riječi kiosci.Predlažemo nadopuniti sukladno navedenom i prekršajne odredbe i to članak 214. stavak 1. točka 117. na način da se iza riječi kiosk dodaju riječi montažni objekti do 15m2.“ | Prihvaća se prijedlog.Predmetni članak prijedloga Odluke će biti nadopunjen.Prihvaća se prijedlog.Predmetni članak prijedloga Odluke će biti nadopunjen. |
| 2.  | Grad Dubrovnik,Upravni odjel za gospodarenje gradskom imovinom | Načelni prijedlog,članak 33. | „Predlažemo u Odluku o komunalnom redu ugraditi odredbu kojim će biti propisana obveza ugraditi mastolovac u ugostiteljskim objektima u Povijesnoj jezgri Grada do kraja 2020. godine.Primjedba na članak 33. Odluke o komunalnom redu u dijelu koji se odnosi na zabranu postavljanja baznih stanica i komunikacijskih antena mobilnih operatera u Povijesnoj jezgri Grada, te u svezi s navedenim obrazlažemo na sljedeći način:Zakonom o elektroničkim komunikacijama (''Narodne novine'' broj: 73/08., 90/11., 133/12., 80/13., 71/14, i 72/17.) u članku 3. propisano je kako je elektronička komunikacijska infrastruktura, obavljanje djelatnosti elektroničkih komunikacijskih mreža i usluga, prostorno planiranje, gradnja, održavanje, razvoj i korištenje elektroničkih komunikacijskih mreža, elektroničke komunikacijske infrastrukture i druge povezane opreme te upravljanje i uporaba radiofrekvencijskog spektra, adresnog i brojevnog prostora, kao prirodno ograničenih općih dobara, od interesa su za Republiku Hrvatsku. Člankom 27. stavkom 1. Zakona o elektroničkim komunikacijama propisano je kako operatori javnih komunikacijskih mreža imaju prava infrastrukturnog operatora na cijelom području Republike Hrvatske, što obuhvaća gradnju, održavanje, razvoj i korištenje elektroničke komunikacijske mreže i elektroničke komunikacijske infrastrukture na općem dobru, na nekretninama u vlasništvu Republike Hrvatske i jedinica lokalne i područne (regionalne) samouprave te na nekretninama u vlasništvu drugih pravnih i fizičkih osoba, u skladu s ovim Zakonom i posebnim propisima dok je stavkom 2. propisano kako upravitelji općeg dobra, Republika Hrvatska, jedinice lokalne i područne (regionalne) samouprave i pravne osobe u većinskom vlasništvu Republike Hrvatske ili jedinica lokalne i područne(regionalne) samouprave moraju poštovati načelo nediskriminacije prigodom odobravanja prava korištenja nekretnina u svrhu gradnje elektroničke komunikacijske mreže i elektroničke komunikacijske infrastrukture, te prigodom odobravanja pristupa toj mreži i infrastrukturi kojom upravljaju. Nadalje stavkom 3. propisano je da ako je za gradnju elektroničke komunikacijske mreže i elektroničke komunikacijske infrastrukture na općem dobru ili na nekretninama u vlasništvu Republike Hrvatske ili jedinica lokalne i područne (regionalne) samouprave, u postupku izdavanja dozvola za građenje ili drugih odobrenja u skladu s posebnim zakonima kojima je uređeno prostorno uređenje i gradnja, potrebno pribaviti suglasnost upravitelja općeg dobra ili vlasnika nekretnine, nadležno tijelo upravitelja općeg dobra ili vlasnika nekretnine izdat će suglasnost u roku od 30 dana od dana podnošenja zahtjeva za izdavanje te suglasnosti. U slučaju neizdavanja suglasnosti u roku od 30 dana od dana podnošenja zahtjeva za njezino izdavanje smatra se da je suglasnost izdana. Stavkom 4. propisano je kako nadležno tijelo upravitelja općeg dobra ili vlasnika nekretnine može odbiti zahtjev za davanje suglasnosti iz stavka 3. ovoga članka u sljedećim slučajevima:– ako utvrdi da na općem dobru ili na nekretnini, koja je predmet zahtjeva za izdavanje suglasnosti, nema tehničkih mogućnosti za gradnju,– ako bi gradnja narušavala zahtjeve zaštite ljudskog zdravlja, očuvanja okoliša ili zaštite prirode, zaštite prostora ili kulturnih dobara, u skladu s posebnim propisima. Slijedom navedenog, u svrhu gradnje nove elektroničke komunikacije infrastrukture jedinica lokalne samouprave mora poštivati načelo nediskriminacije prigodom odobravanja korištenja nekretnina, naime niti jedan infrastrukturni operator ne smije biti povlašten u dobivanju suglasnosti za korištenje nekretnina u vlasništvu jedinice lokalne samouprave, te niti jednom infrastrukturnom operatoru koji je zatražio od vlasnika nekretnine korištenje nekretnine radi gradnje ili polaganja elektroničke komunikacijske infrastrukture ne može biti odbijen zahtjev, osim u slučajevima koje određuje Zakon o elektroničkim komunikacijama (članak 27. stavak 4.) | Ne prihvaća se prijedlog.Skupljanje otpadnih jestivih ulja regulirano je zakonskim i podzakonskim propisima.Ne prihvaća se prijedlog.Zabranjeno je postavljanje baznih stanica i komunikacijskih antena mobilnih operatera na vanjskim dijelovima zgrada bez odobrenja UO za izdavanje i provedbu dokumenata prostornog uređenja i gradnje. |
| 3. | Marin Krstulović | Načelni prijedlog,članci 9., 10., 28., 29., 30.,33., 46., 47., 51., 57., 78., 95., 99., 103., 104., 125., 146., 153., 154., 177., 192., 214., 217. | „Osim novčanih kazni, u člancima koji se tiču komunalnog redarstva, propisati kad komunalni redar ili ovlaštena tvrtka mogu prisilno izvršiti već doneseni nalog ili rješenje.Članak 9.Otvori na zgradama unutar Povijesne jezgre Grada moraju biti od drva i tradicionalnog izgleda i boje a prema Konzervatorskim smjernicama.Članak 10.U Povijesnoj jezgri Grada zabranjeno je obavljati građevinske radove na pročeljima i vanjskim dijelovima zgrada (npr. postavljati skele i sl.) u razdoblju od 15. lipnja do 15. rujna, osim u slučaju hitnih sanacija. Sve skele, osim hitnih sanacija, se moraju ukloniti do 15. lipnja.Članak 28. i 29.Dodati:Nakon prestanka radnog vremena tende se trebaju zatvoriti dok se svi suncobrani trebaju obvezno zatvoriti te premjestiti za to predviđeno mjesto te osigurati od pada!Ukoliko se suncobrani iz bilo kojeg razloga ne koristite, (izvan sezone, rekonstrukcija objekta…) odnosno je istekao rok do kojega su mogli biti postavljeni, isti se moraju odmah, a najkasnije u roku od 8 dana ukloniti, te površinu javnu namjene ili zemljište u vlasništvu Grada vratiti u prvobitno staObjašnjenje:U jezgri često postoji nemogućnost sušenja robe radi otvorenih suncobrana te tendi. Osim toga stalno otvoreni suncobrani predstavljaju sanitarni problem radi nečistoća te opasanosti za prolaznike prilikom naleta vjetra gdje se često događa padanje suncobrana na javnu površinu. Ovim se opasnost značajno smanjuje. nje.Članak 29.Tende u Povijesnoj jezgri Grada moraju biti sklopive i u svjetlo bež ili modroj boji, fiksirane isključivo na zidu, a nosivi mehanizmi izrađeni od željeza, u boji koja je u skladu s tradicijskim izgledom.Objašnjenje:Modre tende sa Straduna su skinute prije 15 godina odlukom gradonačelnice Šuice. Svjetlo bež boja se pokazala kao vrlo nepraktična jer se za razliku od modre boje ističu ptičja fekalna onečišćenja te ostale nečistoće na bež pozadini.Članak 30.Ukoliko je Građanin ili njegova imovina snimana kamerom u vlasništvu Grada Dubrovnika, građanin ima pravo zatražiti i dobiti uvid u snimak.Objašnjenje:Prilikom oštećenja imovine, sitnih krađa, prometnih nesreća na parkingu ukoliko nije pozvana policija ne može se pristupiti snimci.Članak 33.Osim novčane kazne ovlastiti komunalno redarstvo da ukloni uređaje.Članak 46.Maknuti iz članka: …i na Orlandovu stupu.Objašnjenje:Orlando je u procesu obnove te ne znamo što će konzervatorska struka odlučiti. Zbog predimenzioniranog starog jarbola i zastave već su nastala oštećenja na spomeniku. Članak 47Maknuti dio članka:,,Na Orlandovu stupu ističe se zastava Republike Hrvatske, a za Dan Grada Dubrovnika obvezno se ističe zastava Grada.U dane Ljetnih igara ističe se zastava "Libertas".Objašnjenje:Ne treba propisivati nego pustiti struku da donese odluku. Svi bi bili najsretniji da je to moguće ali zbog trenutnog stanja Orlandovog stupa sada nije. Članak 51.Redarastvo ima pravo naložiti uklanjanje opreme za dodatnu regulaciju prometa sa bilo kojeg dijela prometnica Grada Dubrovnika ukoliko oprema nema odobrenje upravnog odjela nadležnog za promet ili ukoliko dođe do izmjena prometnog rješenja. Članak 57.U cilju lakšeg snalaženja građana i turista, na području Grada mogu se postavljati ploče s raznim planovima Grada (turistički, evakuacijski i ostali planovi).Članak 78.Dokaz o pražnjenju septičke jame ne stariji od 3 godine?Članak 95.Ukoliko postoje suvlasnici korisnik je dužan dobiti njihovu suglasnost.- korisnici su dužni zauzete javne površine držati u urednom i čistom stanju.Članak 99.Vlasnici pokretnih naprava, kioska, montažnih objekata i slično, moraju ih držati urednima i ispravnima, te osigurati redovito čišćenje njihovog okoliša te otpada nastalog njihovim radom.Objašnjenje:Rješava problem nečišćenja plaža od strane korisnika koncesijskih odobrenja.Članak 103.Zaštita od sunca (suncobrani, tende i sl.)se nakon radnog vremena treba zatvoriti te spremiti na to predviđeno skladišno mjesto. Ukoliko se suncobrani iz bilo kojeg razloga ne koristite, (izvan sezone, rekonstrukcija objekta…) odnosno je istekao rok do kojega su mogli biti postavljeni, isti se moraju odmah, a najkasnije u roku od 8 dana ukloniti, te površinu javnu namjene ili zemljište u vlasništvu Grada vratiti u prvobitno stanje.Članak 104.Sva oštećenja kamenog opločenja nastala za vrijeme korištenja, od strane korisnika, površine javne namjene ili zemljišta u vlasništvu Grada, isti je dužan popraviti o vlastitom trošku u roku od 8 dana od njihovog nastanka, odnosno dana kad su oštećenja utvrđena.Članak 125.Ukoliko postoji potreba deponiranja vreća na javnoj površini Investitor, odnosno Izvođač dužni su obavijestiti komunalno redarstvo te nakon dobivanja suglasnosti, u roku od 24 sata ukloniti vreće s javne površine. Sav ostali deponirani materijal na javnoj površini, koji nema suglasnoSt komunalnog redarstva uklonit će se o trošku vlasnika.Članak 146.Na području Grada Dubrovnika građevinski radovi se isključivo mogu obavljati u vremenu od 7,00 sati do 22,00 sata, ukoliko ovom Odlukom ili drugim općim aktom Grada nije drukčije propisano. Radovi iza 17 sati ne smiju prelaziti dopuštenu razinu glasnoće prema Pravilniku o najvišim dopuštenim razinama buke u sredini u kojoj ljudi borave i rade (NN145/04) Komunalno redarstvo te ovlaštene firme mogu kontrolirati razinu buke na gradilištima te zaustaviti gradnju ukoliko se krše ove odredbe.Članak 153.Pretovarna zona je prostor zatvorenog parkirališta namijenjen pretovaru te privremenom odlaganju za opskrbu Povijesne jezgre Grada Dubrovnika kao i parkiranju posebnih vozila (elektrovučna vozila i karići) kojima se roba dovozi do pješačke zone.Prostor pretovarne zone služi za iskrcaj robe s dostavnih vozila, privremeno odlaganje te ukrcaj robe na posebna vozila, te parkiranje istih nakon obavljene opskrbe.Članak 154.Dodati:Od 7:30 do 17:00 sati pretovarna zona će biti otvorena samo za privremeno čuvanje pošiljaka koje trebaju stići u jezgru. Čuvanje pošiljke može biti najviše 24 sata.Stanovnici gradske jezgre imaju pravo korištenje osobnih karića i mimo dozvoljenih vremena ukoliko prevoze osobne stvari. Članak 177.Korisnik koncesijskog odobrenja na plažama, dužan je čistiti i održavati prostor plaže koji koristi te uklanjati sav otpad nastao njegovom djelatnošću s bilo kojeg dijela plaže.Članak 192.U povijesnoj jezgri vlasnici objekata ispred kojih se nalazi ukrasno cvijeće, dužni su o njemu brinuti te redovito održavati. Postavljene posude s ukrasnim cvijećem ne smiju ometati prometanje pješačkim koridorima te se širina pješačkog koridora računa od posuda s cvijećem a ne od fasade objekta.Članak 214Kazna 10.000,00 kuna za Članak 94.U Povijesnoj jezgri Grada zabranjeno je:- hodanje u kupaćem kostimu, bez odjeće ili dijela odjeće,- konzumirati hranu, piće i ponašati se nedolično u blizini spomenika kulture,Kazna je prevelika te ne postoji opomena kao sredstvo. Ispravno bi bilo, ukoliko se prekršitelj ogluši na usmeno upozorenje redara izriče se kazna prema članku 214.Članak 217.Grad Dubrovnik će u suradnji s Konzervatorskim odjelom i Zavodom za obnovu (ZOD) financirati projekt i postavljanje novih klimatizacijskih uređaja, a prema Studiji izvedivosti centralnog sustava grijanja i hlađenja, koja je dio Plana upravljanja povijesnom jezgrom Dubrovnika (grijanje i hlađenje na more) koju vodi Zavod za obnovu a prema naputcima misije UNESCOa. Grad Dubrovnik, ZoD i Konzervatorski odjel dužni su u roku 3 godine završiti projekt, izvesti potrebne instalacije te omogućiti priključenje građanima povijesne jezgre na novi sustav grijanja-hlađenja. Nakon donošenja načina rješenja klimatizacije u povijesnoj jezgri vlasnici će snositi troškove nabavke novih jedinica.Postojeći klima uređaji će se premjestiti na prihvatljivo mjesto prema smjernicama Konzervatorskog odjela. | Ne prihvaća se prijedlog.Postupanje komunalnih redara propisano je zakonskim odredbama.Prihvaća se prijedlog.Odredba čl. 9 biti će dopunjena da otvori u povijesnoj jezgri Grada budu u skladu s Konzervatorskim smjernicama.Ne prihvaća se prijedlog.Zabrana radova regulirana je posebnim Odlukama Grada Dubrovnika.Ne prihvaća se prijedlog.Suncobrani se nakon radnog vremena sklapaju i ostavljaju na javnoj površini te su zakupci dužni omogućiti čišćenje javne površine prema rasporedu čišćenja.Ne prihvaća se prijedlogPostoje smjernice Konzervatorskog odjela u Dubrovniku koje su sadržane u predmetnom članku .Ne prihvaća se prijedlog.Navedeno je regulirano Općom uredbom o zaštiti podataka.Ne prihvaća se prijedlog.Navedeno je regulirano zakonskim propisimaNe prihvaća se prijedlog.Planirano je postavljanje replike Orlandovog stupa.Ne prihvaća se prijedlog.Planirano je postavljanje replike Orlandovog stupaNe prihvaća se prijedlog.Predložena Odluka ima kaznenu odredbu, a uklanjanje je propisano zakonskim odredbama.Ne prihvaća se prijedlog. Postavljanje ploča s raznim planovima nije predmet ove Odluke.Ne prihvaća se prijedlog.Pražnjenje septičkih jama uređeno je posebnim propisima.Ne prihvaća se prijedlog.Navedeno je regulirano predloženom Odlukom.Ne prihvaća se prijedlog.Održavanje čistoće je regulirano ovom Odlukom.Ne prihvaća se prijedlog.Dio prijedloga je već propisan ovom Odlukom, a uklanjanje suncobrana koji se ne koriste obavlja komunalno redarstvo.Prihvaća se prijedlog.Navedeno je sadržano u odredbi članka predložene Odluke.Ne prihvaća se prijedlog.Sve navedeno je propisano predloženom Odlukom.Ne prihvaća se prijedlog.Svi građevinski radovi ne smiju proizvoditi buku veću od propisane Pravilnikom o najvišim dopuštenim razinama buke u sredini u kojoj ljudi rade i borave.Prihvaća se prijedlog.Navedeno je sadržano u odredbi Odluke.Ne prihvaća se prijedlog.Pretovarna zona je zona za ukrcaj robe radi dostave korisniku, a ne skladišni prostor za čuvanje robe.Prihvaća se prijedlog.Prijedlog je sadržan u odredbi Odluke.Ne prihvaća se prijedlog.Prijedlog se ne prihvaća, a dio koji se odnosi na brigu o cvijeću je već reguliran predloženom Odlukom.Ne prihvaća se prijedlog.Kazna je 2.000,00 kn za fizičku osobu.Ne prihvaća se prijedlog.Grad Dubrovnik će u suradnji s Konzervatorskim odjelom i ZOD financirati projekt i postavljanje klimatizacijskih uređaja, a vlasnici će snositi trošak nabave novih. |
| 4.  | FINA GOTOVINSKI SERVISI d.o.o. | Načelni prijedlog, članak 160. | „Zbog posebnosti poslova koje obavlja FINA GS Dubrovnik (prijevoz vrijednosnih pošiljki, opskrba banaka novcem, opsluživanje bankomata u povijesnoj jezgri Dubrovnika) potrebno nam je iz sigurnosnih razloga omogućiti nesmetan pristup blindiranim vozilom do svih lokacija u vremenu od 08:00 do 09:30.Prema članku 160. prometovanje pješačkom zonom odobrit će se u vremenu od 05:00 do 07:30, zbog rada poslovnica banaka i ostalih objekata u kojima se nalaze bankomati predloženo vrijeme nije u skladu s početkom rada istih.Isto tako zbog procjene rizika (cijela povijesna jezgra Dubrovnika prema procjenama rizika koje su dostavljene MUP-u RH zbog velikog protoka ljudi spada u zonu visokog rizika) potrebno nam je omogućiti prometovanje Placom zbog velike udaljenosti poslovnica banaka i bankomata od prve ulice kojom je dopušteno prometovanje (Pred Dvorom).“ | Ne prihvaća se prijedlog.U izuzetnim i opravdanim slučajevima gradonačelnik Grada Dubrovnika može svojim Zaključkom odobriti drugačije uvjete prometovanja u pješačkoj zoni. |
| 5. | Zavod za obnovu Dubrovnika | Načelni prijedlog,članci 9., 33., 34., 46. i 217. | „S obzirom da se odlukom o komunalnom redu propisuje uređenje naselja (pročelja, okućnice, dvorišta) i određuju uvjeti za postavljanje urbane opreme, klimatizacijskih uređaja i dr., ona je akt kojim se regulira upravljanje javnim prostorom, a slijedom čega je od osobite važnosti za zaštitu kulturno-povijesne cjeline, za zaštitu vrijednosti i ambijenta povijesne cjeline, njeno funkcioniranje i kvalitetu stanovanja. Zbog stanja u prostoru i već narušene vrijednosti povijesne cjeline odlukom se trebaju iznaći učinkovita sustavna rješenja, sve u nužnoj suradnji s Ministarstvom kulture - Konzervatorskim odjelom u Dubrovniku i prema smjernicama koje izdaje Ministarstvo. Za sve negativne trendove u kulturno-povijesnoj cjelini koje su u nadležnosti komunalnog redarstva potrebno je naći rješenja i urediti odlukom (u suradnji s KOD-om).U povijesnoj cjelini poseban problem su klimatizacijski uređaji tj. vanjske jedinice na pročeljima zgrada i krovovima s vizualno izloženom petom fasadom. Za već tako postavljene vanjske jedinice potrebno je odlukom detaljno propisati postupak.-potrebno je sustavno pristupiti premještanju na prihvatljivo mjesto, a gdje to nije moguće predlaže se detaljno urediti postupak uklanjanja.Nužno je evidentirati postojeće vanjske klima jedinice.Kako se u kulturno-povijesnoj cjelini odn. povijesnoj cjelini govori o petoj fasadi, predlaže se razmotriti mogućnost propisivanja strožih uvjeta uređenja za ovo područje (ne samo što je vidljivo s javne površine), osobito u pogledu održavanja urednim vanjskog izgleda građevina (pročelja, krovova), okućnica, dvorišta (kako bi se i u dijelovima koji nisu vidljivi s javne površine spriječilo odlaganje i skupljanje građevinskog otpada, motornih vozila, motora, barki, neispravnih kućanskih uređaja i drugog otpada).Također, predlaže se jasno propisati u kojim slučajevima tj. za koje prekršaje, nakon izricanja novčane kazne, komunalno redarstvo ima ovlast propisati i provoditi izvršenje.Čl.9. navesti prikladan materijal („drvo“).Čl.33. i 34. Za postavljanje novih klima (i drugih uređaja) u povijesnoj cjelini (na pročelja i krovove) detaljnije propisati postupak, ovlasti komunalnog redarstva (osim novčane kazne) za uklanjanje.Čl. 46. Brisati Orlandov stup.Čl. 217. detaljno i u suradnji s Konzervatorskim odjelom u Dubrovniku i Zavodom za obnovu Dubrovnika razraditi postupak koji bi se provodio. | Prihvaća se prijedlog.Prijedlog je uvršten u predmetnu odredbu predložene Odluke.Ne prihvaća se prijedlog.Postupak ishođenja prethodnog odobrenja uređen je zakonskim propisima.Ne prihvaća se prijedlog.Planirano je postavljanje replike Orlandovog stupa.Ne prihvaća se prijedlog.Grad Dubrovnik će u suradnji s Konzervatorskim odjelom i ZOD-om financirati projekt i postavljanje klimatizacijskih uređaja, a vlasnici će snositi troškove nabave novih. |

|  |  |
| --- | --- |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. |
| **Tko je i kada izradio izvješće o provedenom savjetovanju?** | Ime i prezime:Marita Daničić, dipl.iur. | Datum:06. ožujka 2020. godine |